open-index/open-wikipedia-markdown huggingface dataset:
Mira Awad

**Mira Anwar Awad** (bl-Għarbi: ميرا عوض; bl-Ebrajk:מירה עווד) hija kantanta, attriċi u liriċista Għarbija-Iżraeljana. Attwalment tgħix f'Tel Aviv, ġewwa l-Iżrael. 

## Bijografija

Awad twieldet f'Rameh, raħal fil-Galileja, ġewwa l-Iżrael. Missierha, Anwar, hu tabib ta' nisel Għarbi Palestinjan, u ommha, Snejana, speċjalista tal-lingwi Slavi, hi Bulgara.

Fl-2002 hi ssieħebet mal-istilla internazzjonali Noa fl-album ta' din tal-aħħar, "Now", f'verżjoni tal-kanzunetta tal-Beatles "We Can Work it Out". Hi kitbet u esegwixxiet kanzunetta mal-artist ta' fama mondjali Idan Raichel, u dehret ukoll f'kunċerti diretti f'Ateni, ġewwa l-Greċja, mal-leġġenda Griega George Dalaras.

Awad ippruvat tipparteċipa f'isem l-Iżrael fil-Festival tal-Eurovision 2005 bil-kanzunetta "Zman", fejn spiċċat fit-tmien post fil-finali nazzjonali. Awad tinsab qrib li tirrekordja l-ewwel album tagħha bl-isem ta' "Bahlawan", fejn dan ikopri kanzunetti li kitbet u kkomponiet, f'kolaborazzjoni mal-kitarrista Iżraeljan Amos Ever-Hadani.

F'Jannar tal-2009, ġie mħabbar li Awad se tirrapreżenta lill-Iżrael fil-Festival tal-Eurovision 2009, flimkien ma' Achinoam Nini, magħrufa barra minn pajjiżha bħala Noa. Awad se tkun l-ewwel kantanta Għarbija-Iżraeljana f'dan il-konkors. Il-kanzunetta rnexxielha tirbaħ post fil-finali tas-16 ta' Mejju.

## Referenzi

## Ħoloq esterni
*Profil fuq MySpace
*
Du Fu

**Du Fu** (biċ-Ċiniż: *杜甫*; bil-Pinjin: *Dù Fǔ*; bil-Wade-Giles: *Tu Fu*; 712 – 770) kien poeta prominenti Ċiniż tad-Dinastija Tang. Flimkien ma' Li Hai (Li Po), hu hu spiss imsejjaħ bħala l-ikbar fost il-poeti Ċiniżi. Ix-xewqa kbira tiegħu kienet li jtejjeb lil pajjiżu billi jsir qaddej ċivili ta' suċċess, però naqas li jagħmel dan. Ħajtu, bħall-pajjiż sħiħ, kien magħdur mir-Ribelljoni ta' An Lushan tas-sena 755, u l-aħħar ħmistax-il sena ta' ħajtu kien perjodu mimli attività kontinwa.

Għall-bidu x-xogħlijiet tiegħu ftit li xejn kienu magħrufa fost il-kittieba l-oħra, imma aktar tard ix-xogħlijiet tiegħu kellu jinfluwenzaw bil-kbir il-kultura letterarja kemm dik Ċiniża u anki dik Ġappuniża. Hu kien ġie msejjaħ bħala l-*poeta-Storiku* u l-*Poeta-Saġġ* mill-kritika Ċiniża, waqt li l-opri letterarji tiegħu wasslu għall-introduzzjoni tiegħu fl-ambitu tal-kultura tal-Punent bħal "Virġilju, Orazju, Ovidju, Shakespeare, Milton, Burns, Wordsworth, Béranger, Hugo jew Baudelaire".

## Biblijografija
* 
* 

## Referenzi

## Ħoloq esterni

* Poeżiji ta' Du Fu inklużi fit-*300 Selected Tang poems*, tradotti minn Witter Bynner
* Poeżiji ta' Du Fu – kollezzjoni ta' poeżiji ta' Du Fu minn tradutturi multipli
Christina Metaxa

**Christina Metaxa** (bil-Grieg: Χριστίνα Μεταξά; twieledet fl-4 ta' April 1992) hija kantanta u liriċista Ċiprijotta imwielda f'Limassol. Ħuha, Nikolas Metaxas, li wkoll huwa kantant wasal fit-tieni post fil-verżjoni Griega tal-X Factor, u hu wkoll il-persuna wara l-ħolqien u l-kompożizzjoni tal-kanzunetta ta' Christina għall-Eurovision.

Christina Metaxa ġiet magħżula fost il-pubbliku ta' Ċipru nhar is-7 ta' Frar, 2009, biex tirrapreżenta lil pajjiżha permezz tal-kanzunetta "*[[Firefly (kanzunetta)|Firefly]]*" fil-Festival tal-Eurovision 2009 f'Moska, ġewwa r-Russja. Hi kkompetiet fit-tieni semifinali u kantant fis-seba' post. Madanakollu ma sabitx post fil-finali tas-16 ta' Mejju.
Waldo's People

**Waldo's People** hu grupp Finlandiż. Il-kantant prinċipali tal-grupp hu Marko Reijonen, magħruf aħjar bħala Waldo. Attwalment qegħdin jirrapreżenta lill-Finlandja fil-Festival tal-Eurovision 2009, bil-kanzunetta *[[Lose Control (kanzunetta ta' Waldo's People)|Lose Control]]*, wara li rebaħ post fil-finali tas-16 ta' Mejju.

Bħala solist, Waldo diġà kellu suċċess f'nofs is-snin disgħin. Il-grupp tiegħu influwenza l-mużika dance elettronika ġewwa l-Finlandja lejn tmiem is-snin disgħin u l-bidu tal-millenju l-ġdida. L-ewwel vidjo mużikali ta' Waldo's People's kien *[[U Drive Me Crazy (kanzunetta ta' Waldo's People)|U Drive Me Crazy]]*, fejn dan kien l-ewwel vidjo Finlandiż li qatt deher fid-djarju tal-vidjos li jiġu mxandra fuq MTV Nordic.

## Diskografija
### Albums
* *Waldo's People* (RCA/Blue Bubble 1998)
* *No Man's Land* (RCA 2000)
* *Greatest Hits* (Sony BMG 2008)
* *Paranoid* (Sony BMG 2009)

### Singoli
* "U Drive Me Crazy" (RCA/Blue Bubble 1998)
* "I Dream" (RCA/Blue Bubble 1998)
* "Let's Get Busy" (RCA/Blue Bubble 1998)
* "No Man's Land" (RCA 2000)
* "1000 Ways" (RCA 2000)
* "1000 Ways (Remixes)" (RCA 2000)
* "Bounce (To The Rhythm Divine)" (RCA 2000)
* "Back Again" (Sony BMG 2008)
* "Emperor's Dawn" (Sony BMG 2008)
* "Lose Control" (Sony BMG 2008)
* "New Vibration" (2009)
* "I Wanna Be A Rockstar" (2010)
* "I Wanna Be A Rockstar (Remixes)" (2010)
* 2Jackpot (Feat. LA-X)" (2010)
* "Echo (Feat. Fawni)" (2011)
* "You" (2014)

## Noti

## Ħoloq esterni
* Sit uffiċjali
Pre)thing

**pre)Thing** kien grupp ta' mużika rock alternattiva bil-kantant prinċipali jkun l-eks-membru tal-grupp Crazy Town, Rust Epique. Wara li ffirmaw kuntratt ma' V2 Records, il-grupp ħareġ demo u album wieħed, li wasal wara l-mewt tal-kantant fl-2004.

## Storja
Rust Epique, ex guitarist għall Crazy Town, ħallew il-grupp fl-2001 u ifformaw ensemble imsejħa Rustandthesuperheroes. Ftit wara, huma bdew fil-touring Los Angeles erja taħt l-isem Daisy Town. Wara l-qtugħ xi demos u tibgħathom lill tikketti, Rust u l-grupp, issa msejħa pre) ħaġa, iffirmat mal V2 Records fl-2004. V2 immuntat maġġuri kampanja promozzjonali għal pre) ħaġa, inklużi tħejjijiet għal video game, imma fuq mar 9, 2004, xahar qabel il-ħruġ skedati tal-grupp tal-ewwel album, Rust miet ta 'attakk tal-qalb. 22 Century istil ġew rilaxxati fuq April 6, 2004, u wieħed mill-album, "Faded Love," # laħaq massimu ta '38 fuq l-Istati Uniti billboard prinċipali Rock charts.

Rust Epique, eks-kitarrista ta' Crazy Town, ħalla 'l-grupp fl-2001 u ifforma grupp ieħor taħt it-titlu *Rustandthesuperheroes*. Aktar tard, bdew iżuru ż-żona ta' Los Angeles magħrufa bħala Daisy Town. Wara li għamlu xi demos u bagħtuhom lil ħafna tikketti diskografiċi, Rust and the group, li issa kienu jissejħu pre)Thing, iffirmaw mal-V2 Records fl-2004. V2 ħejjew kampanja ta' promozzjoni kbira għal pre)Thing, fosthom preparamenti għal-logħob tal-kompjuter, imma fid-9 ta' Marzu, 2004, xahar biss qabel il-mistenni album debuttanti, Rust miet b'attakk tal-qalb. L-album *[[22nd Century Lifestyle]]* ħareġ xorta waħda fis-6 ta' April tal-2004, u l-kanzunetta "Faded Love", waslet sat-38 post fil-klassifika tal-mużika rock fl-Amerika magħmula mill-gazzetta Billboard.

## Membri

*Rust Epique - vokali u kitarra
*Jon Troy - kitarra baxxa
*Dinolicious - batterija

## Diskografija
**Diary in Music: Garage Days* (2002)
**[[22nd Century Lifestyle]]: Episode Rustandthesuperheroes Sexdrugsandsoutherncityrock* (2004)

## Ħoloq esterni

*MySpace
Regina (grupp)

**Regina** hu grupp rock fundat fl-1990 f'Sarajevo, ġewwa l-Bożnija u Ħerżegovina.

## Karriera

Tlieta mill-membri kurrenti, Aleksandar, Bojan u Denis bdew bħala grupp fil-garaxx. Kienet diffiċli li jsibu l-kantant prinċipali t-tajjeb, imma wara żmien twil ifittxu huma sabu lil Davor Ebner. Ġaladarba l-grupp Regina ġie maħluq, huma gawdew minn suċċess mal-Jugożlavja kollha. Il-kanzunetti tagħhom kienu ispirati mill-grupp Irlandiż, il-U2. Meta faqqet il-gwerra fil-Bożnija u Ħerżegovina, membri Serbi telqu minn Sarajevo għal Belgrad, ġewwa s-Serbja, u Regina komplew il-karriera tagħhom sas-sena 2000 meta Aleksandar beda karriera bħala solista, bħal ma għamel Aco Regina. Fl-2006, il-grupp reġa' ngħaqad bil-membri oriġinali tiegħu u deher f'festival tar-radju Serb organizzat minn Radio S.

## Eurovision 2009
Nhar it-12 ta' Jannar, 2009, ġie ikkonfermat il-parteċipazzjoni tagħhom bħala l-ambaxxaturi tal-Bożnija u Ħerżegovina fil-Festival tal-Eurovision 2009, bil-kanzunetta Bistra voda (Ilma ċar). Il-kanzunetta ħdaet sehem fl-ewwel semifinali u ntagħżlet fost l-għaxar kanzunetti li għaddew għall-finali.

## Albums
*Regina (1990)
*Ljubav nije za nas (1992)
*Oteto od zaborava (1994)
*Godine lete (1995)
*Ja nisam kao drugi (1997)
*Kad zatvorim oči (1999)
*Devedesete (2000)
*Sve mogu ja (2006)

## Referenzi

## Ħoloq esterni
*Sit uffiċjali
*Profil fuq MySpace
Kamil Mikulčík

**Kamil Mikulčík** (18 ta' Novembru 1977) hu kantant u attur Slovakk li ħa sehem f'isem pajjiżu fil-Festival tal-Eurovision 2009 fi dwett ma' Nela Pocisková. Il-kanzunetta, Leť tmou ġiet magħżula fil-finali nazzjonali, fejn din kienet l-ewwel kanzunetta tal-Islovakkja fil-Eurovision wara assenza ta' ħdax-il sena mill-festival, bl-aħħar dehra tmur lejn l-edizzjoni tal-1998. Madanakollu, il-kanzunetta naqset li tagħmilha sal-finali.
Nela Pocisková

**Nela Pocisková** (Bratislava, 25 ta' Settembru 1987) hi kantanta u attriċi Slovakka li ħadet sehem fil-Festival tal-Eurovision 2009 flimkien ma' Kamil Mikulčík permezz tal-kanzunetta "Leť tmou". Din il-kanzunetta immarkat ir-ritorn mill-ġdid tal-Islovakkja f'dan il-konkors wara assenza twila. Il-kanzunetta ma ntgħażlitx fost l-għaxra li kkwalifikaw għall-finali tas-16 ta' Mejju.
Aysel Teymurzadeh

**Aysel Teymurzadeh** (bl-Ażerbajġan: *Aysel Məhəmməd qızı Teymurzadə*; Baku, 25 ta' April 1989) hi kantanta tal-R&B Ażerbajġana. Teymurzadeh ġiet magħżula internament mill-istazzjoni İTV biex tieħu sehem f'isem l-Ażerbajġan fil-Festival tal-Eurovision 2009 ġewwa Moska, ir-Russja, flimkien mal-kantant Iranjan-Żvediż Arash. Bil-kanzunetta "Always", Aysel saret l-ewwel kantanta femminili li qatt ħadet sehem f'isem pajjiżha fil-Eurovision.

Aysel twieldet fil-kapitali Ażerbjaġana, Baku, l-iżgħar waħda minn tliet aħwa ta' ġurnalista u għalliem tal-università. Teymurzadeh iggradwat mil-Liċew Intellett f'Baku u attendiet l-iskola sekondarja f'Texas bejn l-2005 u l-2006. Fl-2005, hi ħadet sehem fil-finali nazzjonali Yeni Ulduz 4. Attwalment, Teymurzadeh qed tkompli l-istudji tagħha fir-Relazzjonijiet Internazzjonali fl-Università Ażerbajġana tal-Lingwi.

## Referenzi

## Ħoloq esterni

* Blogg personali
Quartissimo

**Quartissimo** huma kwartett tal-kordi magħmul minn Žiga Cerar (l-ewwel vjolin), Matjaž Bogataj (it-tieni vjolin), Luka Dukarić (vjola) and Samo Dervišić (ċello). Minkejja l-età tagħhom huma huma mużiċisti stabbiliti wara li kellhom esperjenza bħala solisti jew membri ta' diversi orkestri. Huma ħadu sehem fil-Festival tal-Eurovision 2009 f'isem isSlovenja bil-kanzunetta "Love Symphony" però fallew li jaslu sal-finali. Il-kompożitur u l-awtur tal-kanzunetta hu Andrej Babić li fil-Eurovision kellu diġà l-esperjenza minħabba li kiteb kanzunetti lil erba' pajjżi: il-Kroazja fl-2003, il-Bożnija u Ħerżegovina fl-2005, is-Slovenja fl-2007 u l-Portugall fl-2008. Għall-bidu l-kanzunetta kienet mistennija li tkun waħda strumentali biss, imma minħabba r-regoli tal-Eurovision li jesiġu li kull kanzunetta jkollha l-lirika, huma daħħlu lil Martina Majerle bħala l-vuċi femminili.

## Referenzi
Eurovision (diżambigwazzjoni)

**Eurovision** jista' jirreferi għas-segwenti:

*Attività, jew "organizzazzjoni-fi-ħdan-organizzazzjoni", fil-European Broadcasting Union (EBU), li topera l-Eurovision Network, network internazzjonali ta' distribuzzjoni televiżiva

*(bħala abbrevjazzjoni) Il-Festival tal-Eurovision, kompetizzjoni mużikali annwali organizzata mill-Eurovision

F'ċerti kuntesti, tista' tiġi mqassra biex tirreferi għal:
*Il-Festival tal-Eurovision taż-Żfin, kompetizzjoni annwali taż-żfin organizzata mill-Eurovision
*Il-Festival tal-Eurovision tat-Tfal, kompetizzjoni annwali għat-tfal bejn l-10 u l-15-il sena minn ċerti membri tal-Eurovision
* "Euro-Vision", kanzunetta tal-Belġju fil-Festival tal-Eurovision 1980
Flor-de-Lis

**Flor-de-Lis** hu grupp mużikali Portugiż li jkanta fuq stil folk, u li ħa sehem f'isem il-Portugall fil-Festival tal-Eurovision 2009 f'Moska, ġewwa r-Russja, permezz tal-kanzunetta "Todas as ruas do amor" (It-toroq kollha tal-imħabba). Irnexxielhom jgħaddu mill-ewwel semifinali u fil-finali spiċċaw fil-ħmistax-il post.  

## Karriera
### Il-bidu

Il-bidu ta' Flor-de-Lis hu assoċjat mal-parteċipazzjoni ta' Pedro Marques bħala perkussjonist fil-proġett "Adulfe", imfassal għall-ewwel darba minn José Salgueiro bħala attrazzjoni għall-Expo-98, u li kien jiffoka fuq l-istrumenti tradizzjonali Portugiżi.

Is-suċċess suċċessiv wassal biex isiru diversi avvenimenti nazzjonali u internazzjonali bejn l-1999 u s-sena 2000, li wasslu wkoll għax-xewqa ta' Pedro Marques li jesplora l-wirt kbir tal-mużika Portugiża flimkien ma' elementi mużikali oħra minn partijiet oħra tad-dinja.

Il-proġett beda jieħu s-sura fl-2001, bil-parteċipazzjoni ta' diversi mużiċisti li rrekordjaw sessjonijiet, wieħed minnhom ikun Paulo Pereira, li kompla fuq l-istrumenti tan-nifs minn dakinhar.

### Repertorju kurrenti
Ir-repertorju kurrenti jikkonsisti mhux biss mil-lirika oriġinali ta' Pedro Marques u Daniela Varela, imma wkoll poeżiji ta' Eugénio de Andrade, José Régio, Ary dos Santos, David-Mourão Ferreira u Maria José de Castro.

Il-ħoss hu bbażat fuq mużika popolari Portugiża, minn fado għal folk, imma r-riżultat finali jiġbor ukoll l-għeruq ta' mużika minn kontinenti oħra. Il-vokali ta' Daniela Varela jinstimgħu flimkien ma' Pedro Marques fuq il-perkussjoni, Jose Camacho fuq il-kitarra, Jorge Marques fuq il-cavaquinho, Paulo Pereira fuq il-flawt u Ana Sofia Campeã fuq l-akkordju.

Daniela dehret promettenti għall-kant minn età bikrija, fejn dehret ta' tmien snin f'"Jovens Cantores de Lisboa", u fi plejs diretti minn Filipe La Féria bħal "Jasmim ou o Sonho do Cinema" u "Godspell" wara l-età ta' għaxar snin.

### Eurovision 2009

L-2008 kienet sena ta' żvilupp kbir u r-rebħa fil-finali nazzjonali tal-Portugall għall-Festival tal-Eurovision 2009 tathom ċans biex jimpressjonaw fuq skala ikbar. Huma ngħataw din l-opportunità, fejn kellhom jibdew mis-semifinali tat-12 ta' Mejju 2009. Wara li għaddew mis-semifinali, fil-finali tas-16 ta' Mejju fejn spiċċaw fil-ħmistax-il post b'57 punt.

## Referenzi

## Ħoloq esterni
* Profil fuq MySpace
* Blogg uffiċjali
* Intervista ma' Daniela Varela
Elena Gheorghe

**Elena Gheorghe** (30 ta' Lulju 1985) hi kantanta Rumena. Gheorghe irrapreżentat lill-Rumanija fil-Festival tal-Eurovision 2009 u kkwalifikat għall-finali. L-iżblokk fix-xena mużikali wasal fl-2003, b'waħda mill-aqwa kanzunetti mir-repertorju tagħha "Te Ador".

## Bijografija

Elena Gheorghe hi ta' dixxendenza Rumena u Maċedona-Rumena. Ħafna mid-dixxendenti tagħha huma qassisin Ortodossi. Hi għandha oħtha, li hi ġurnalista u ħuha, Costin, li jilgħab il-futbol ma' Sportul Studenţesc. Ommha, Mărioara Gheorghe hi artista tal-folk. Id-debutt tagħha fix-xena tal-folk wasal meta kellha tliet snin bil-kanzunetta *Sus în Deal în Poieniţă*.

Gheorghe bdiet tkanta ma' Mandinga, grupp mużikali fuq stil Latin li gawda ħafna suċċess, fejn f'Ġunju tal-2003 ħareġ l-ewwel album bl-isem ta' *...De Corazón*. Mandinga ikklassifikaw fir-raba' post fil-finali nazzjonali Rumena f'Marzu tal-2005 bil-kanzunetta *My Sun* u sena wara ngħataw diska tad-deheb. F'Jannar tal-2006 hi fetħet skola taż-żfin imsejħa *Passitos* u xahar wara temmet l-kollaborazzjoni tagħha ma' Madinga, fejn bdiet karriera bħala solista bl-għajnuna tal-produttur mużikali Laurenţiu Duţă. F'Ġunju tal-2006 Elena ħarġet l-ewwel album bħala solista, bit-titlu *Your Voice*.

F'Marzu tal-2007 Elena rebħet l-unur *Radio România Actualitaţi* bħala l-aqwa esebizzjoni tal-2006 u ġiet nominata għal "L-Aqwa Kanzunetta 2006" bil-kanzunetta *Your Voice*. F'Awwissu tal-2007, fir-*Romanian Top Hit Music Awards*, Elena rebħet l-unur ta' "L-Aqwa Kanzunetta 2007" b*'Your Brown Eyes*.

### Eurovision 2009

Fil-31 ta' Jannar, 2009, Gheorghe intgħażlet bħala l-ambaxxatriċi tar-Rumanija fil-Festival tal-Eurovision 2009 f'Moska, ġewwa r-Russja. Hi kantat il-kanzunetta "The Balkan Girls", kanzunetta li wara li għaddiet mis-semifinali, spiċċat fid-19-il post b'40 punti fil-finali.

## Diskografija

### Albums
* 2006 – *Vocea Ta* 
* 2008 – *Lilicea Vreariei* 
* 2008 – *Te Ador*

### Kanzunetti

## Referenzi

## Ħoloq esterni

* Stazzjon uffiċjali fuq YouTube
Ċipru fil-Festival tal-Eurovision

**[[Ċipru]]** għamel id-debutt fil-Festival tal-Eurovision fl-1981. L-aqwa riżultat ta' Ċipru jibqa' l-ħames post miksub fi tliet okkażżjonijiet: fl-1982 minn Anna Vissi, fl-1997 minn Hara u Andreas Constantinou, u fl-2004 minn Lisa Andreas.

Minn mindu għamlet l-ewwel dehra f'din il-kompetizzjoni, Ċipru ipparteċipa kull sena minbarra fl-1988 u fl-2001. Fl-1988, Ċipru irtira wara li l-istazzjoni CyBC iddeċieda li l-kanzunetta magħżula kienet ineleġibbli; il-kanzunetta ddaħlet (imma ma ġietx magħżula) fil-proċess tas-selezzjoni nazzjonali tal-1984, li kien imur kontra r-regoli Ċipru fuq l-għażla tal-kanzunetta. Fl-2001, il-pajjiż ma kkwalifikax għall-konkors minħabba li l-medja ta' riżultati fil-festivals preċedenti ma kinitx biżżejjed biex tassigurahom post f'dik l-edizzjoni, skont ir-regoli li kienu qed jitħaddnu f'dak iż-żmien.

Ħafna mill-kanzunetti magħżula għal Ċipru huma kantati bil-Grieg jew bl-Ingliż, b'eċċezzjoni għall-kanzunetta tas-sena 2000 fejn is-silta "Nomiza" kienet tinkludi l-Grieg u t-Taljan, u l-kanzunetta tal-2007 minn Evridiki, "Comme Ci, Comme Ça", kantata bil-Franċiż. Minkejja li l-lingwa Torka hi waħda mil-lingwi uffiċjali tal-pajjiż, l-ebda lirika bit-Tork qatt ma nkitbet għal parteċipazzjoni Ċiprijotta.

## Rappreżentanti

## Votazzjoni

Ċipru *ta* l-aktar punti lil (finali biss):

Ċipru *rċieva* l-aktar punti minn (finali biss):

## Ħoloq esterni
* eurovision-cyprus.com
* eurovision-cyprus.ueuo.com
Logħob tal-Pajjiżi ż-Żgħar tal-Ewropa

Il-**Logħob tal-Pajjiżi ż-Żgħar tal-Ewropa** hu avveniment multi-sportiv li jsir kull sentejn u li ilu jiġi organizzat mill-1985 mill-Kumitati Olimpiċi Nazzjonali ta' tmien stati Ewropej.

## Parteċipanti

Il-logħob huma organizzati mill-Assoċjazzjoni Atletika tal-Pajjiżi ż-Żgħar tal-Ewropa (AASSE). Is-sħubija tikkonsisti minn pajjiżi li huma rappreżentati minn Kumitati Olimpiċi Nazzjonali awtonomi, lokalizzati fl-Ewropa, u li għandhom popolazzjoni ta' inqas minn miljun ruħ. Il-pajjiżi parteċipanti huma:

*
*
*
*
*
*
*
*
*

Il-Gżejjer Faroe qed jippruvaw jiksbu rikonoxximent mill-KOI biex b'hekk ikunu jistgħu jipparteċipaw f'dawn il-logħob. B'differenza mill-membri attwali, il-Gżejjer Faroe mhuwiex pajjiż sovran (huwa hu provinċja awtonoma tad-Danimarka).

## Edizzjonijiet

Din il-manifestazzjoni, li ssir kull sentejn, tiġi ospitata b'sistema ta' rotazzjoni fil-pajjiżi membri tagħha.

## Lista ta' dixxiplini sportivi

Fil-Logħob tal-2007, intlagħbu tnax-il dixxiplina sportiva (b'diviżjonijiet kemm għall-irġiel u anki għan-nisa): 
*atletika
*baskitbol
*beach volley
*boċċi
*ġinnastika
*ġudo
*għawm
*ibburdjar
*sparar
*table tennis
*tennis
*volibol

## Klassifika ta' kull żmien

## Noti

## Referenzi

## Ħoloq esterni

*L-Assoċjazzjoni Atletika tal-Pajjiżi ż-Żgħar tal-Ewropa
*Edizzjonijiet
**Malta 2003
**Andorra 2005
**Monako 2007
**Ċipru 2009
*Kumitat Olimpiku Ewropew: Logħob tal-Pajjiżi ż-Żgħar tal-Ewropa
Huang Xianfan

**Huang Xianfan** (Guangxi, 13 ta' Novembru 1899 – Guilin, 18 ta' Jannar 1982) kien antropologu u storiku Ċiniż, wieħed mill-mexxejja importanti fil-Studju Zhuang.

## Ħajja u xogħol

Huang twieled Guangxi, iċ-Ċina. Ommu mietet meta kien għadu tifel. Hemm attenda l-iskola elementari u l-iskola sekondarja imma ssokta u temm l-istudji universitarji fil-belt ta'Beijing. Fl-1932 iggradwa mill-Università ta' Normali Beijing, iċ-Ċina, b'lawrja fl-istorja Ċiniża, iżda l-interessi tiegħu fl-istorja kienu jħaddnu skopijiet ħafna usa'. Fl-1935, kiseb il-grad ta' Master u kompla bl-istudji superjuri għal sentejn oħra fl-Università tal-[Imperu]] Tokyo,il-Ġappun. Fl-1937, Huang kellu jmur lura iċ-Ċina minħabba l-gwerra bejn iċ-Ċina u l-Ġappun. Għall-ewwel, qala' l-għixin tiegħu bħala għalliem fl-Università ta' Guangxi. Fl-1941, Huang ġie trasferit bħala professur għal Guangdong fejn għal aktar minn sena ħadem fl-Università ta' Sun Jat-sen. Fl-1943, ġie trasferit lura lejn Università ta' Guangxi, fejn laħaq kap tal-Bibljoteka tal-Università Guangxi u għamel studji diretti (field-studies) fuq il-istorja Zhuang. Huang kien wieħed mill-ewwel li esplora l-Kultura  u l-istorja Zhuang. Wara 1953, ġie bħala professur kellu għallem fl-Università ta' Normali Guangxi. Huang miet fl-18 ta' Jannar 1982 b'problemi gravi ċerebrovaskulari..

## Kotba

* Storja Ġenerali ta' Zhuang ,  Fl-1988, Press ta' Nazzjonali Guangxi . 
* Storja qasira ta' Zhuang,  Fl-1957, Press ta' Popli Guangxi .  
* Introduzzjoni qasira għat-Tang Dynasty,  Fl-1936 ,  Press  ta' Commercial .

## Noti

## Bibljografija
* «Dictionary of Modern Chinese Names»,Published by Japanese Kazankai Foundation，1966，1972，1982 and 1986 edition. 
* «ZHONG GUO REN MING DA CI DIAN»,Published by Shanghai Lexicographical Publishing House,1992.Page 1861. 
* «Chinese Dictionary of Contemporary Culture Celebrities»,Published by China Radio Television Publishing House,1992. Page 519. 
* http://club.beelink.com.cn/dispbbs.asp?boardid=9&id=405803&page=1&star=1
* http://www.tianya.cn/publicforum/content/no05/1/132603.shtml

## Ħoloq esterni

* L-iskola ta' Bagui
* L-iskola ta' Huang
* Fil-Studji Zhuang
* Ġenerali Storja ta' Zhuang
Émile Zola

**Émile François Zola** (twieled fit-2 ta' April 1840 – miet fid-29 ta' Settembru 1902) kien kittieb influwenti Franċiż, wieħed mill-aktar eżemplari mill-iskola letterarja tan-naturaliżmu, kontributur importanti għall-iżvilupp tan-naturaliżmu teatrali, u figura ewlenija fil-liberalizzazzjoni politika ta' Franza u fl-eżoneru tal-uffiċjal tal-armata Alfred Dreyfus, li ġie akkużat intortament u arrestat.
Gustave Flaubert

**Gustave Flaubert** (Rouen, 12 ta' Diċembru 1821 - Rouen, 8 ta' Mejju 1880) kien kittieb Franċiż meqjus fost l-akbar novellisti Oċċidentali. Magħruf b'mod speċjali għall-ewwel rumanz ippubblikat tiegħu *Madame Bovary* (1857), u għad-devozzjoni sħiħa li wera lejn l-arti u l-istil tiegħu.
Elezzjonijiet Ewropej 2009

L-**elezzjonijiet għall-[[Parlament Ewropew]] 2009** saru fi ħdan is-27 membru tal-Unjoni Ewropea (UE) bejn l-4 u s-7 ta' Ġunju 2009. Total ta' 736 Membru tal-Parlament Ewropew (MPE) u 18-il osservatur ("MPE virtwali") ġew eletti biex jirrapreżentaw lil 500 miljun Ewropew, b'dawn l-elezzjonijiet ikunu l-ikbar elezzjonijiet trans-nazzjonali fl-istorja.

## Ħarsa ġenerali

Ftit aktar minn tliet kwarti tal-MPE ġew eletti l-Ħadd 7 ta' Ġunju, imma minħabba li d-data tal-votazzjoni varjat minn pajjiż għall-ieħor skont id-drawwiet tal-post, il-kwart l-ieħor ġie elett fit-tliet ġranet preċedenti:

* **Il-Ħamis 4 ta' Ġunju**: , 
* **Il-Ġimgħa 5 ta' Ġunju**: , &nbsp;(l-ewwel&nbsp;jum)
* **Is-Sibt 6 ta' Ġunju**: , , &nbsp;(l-ewwel&nbsp;jum), , , , &nbsp;(it-tieni&nbsp;jum)
* **Il-Ħadd 7 ta' Ġunju**: , , , , , , , , , , , &nbsp;(it-tieni&nbsp;jum), , , , , , , 

F'seba' stati membri, minbarra l-elezzjonijiet għall-Parlament Ewropew kien hemm ukoll votazzjonijiet oħra xi jsiru: elezzjoni ġenerali fil-Lussemburgu; elezzjonijiet għall-gvern lokali fil-Latvja, partijiet tar-Renju Unit, partijiet tal-Ġermanja, l-Italja, Malta u l-Irlanda; elezzjonijiet reġjonali fil-Belġju; u referendum fuq ir-riforma tal-liġi ta' suċċessjoni fir-Renju tad-Danimarka li tkun tista' tagħti lin-nisa l-istess drittijiet permezz ta' primaġenitura ugwali.

Din kienet l-ewwel elezzjoni għall-PE fejn il-Bulgarija u r-Rumanija ħadu sehem fiha fl-istess żmien mal-istati membri l-oħra. Meta issieħbu fl-UE lura fl-2007, huma żammew l-elezzjonijiet għall-MPE barra mill-kalendarju elettorali normali.

## Sondaġġi

Sondaġġ li ġabar dsatax-il sondaġġ nazzjonali ppreżuma dawn ir-riżultati: PPE 265 MPE, PSE 195 MPE, ALDE 95 MPE, GUE–NGL 40 MPE, Ħodor-AĦE 35 MEP, UEN 35 MPE. Is-70 MPE l-ieħor ma ġewx previsti, imma madwar 20 kienu mistennija li jiġu miksuba minn kandidati tal-lemin-estrem jew tal-Libertas. Il-grupp IND/DEM ġie imbassar li jisfuma f'dawn l-elezzjoni minħabba s-suċċess mistenni tal-Libertas.

Skont tbassir mill-esperti politiċi Simon Hox, Michael Marsh u Nick Vivyan, huma raw li kien se jkun ftit li xejn differenza fid-distribuzzjoni tas-siġġijiet, fejn ipprevedew 249 siġġu għall-PPE, 209 għall-PSE, 87 għall-ALDE, 58 għal UEN jew il-Konservazzjonisti Ewropej, 48 għall-GUE–NGL, 39 għall-Ħodor–AĦE, 17 għall-IND/DEM u 29 non-iskritti; il-Libertas ma kinux mistennija li jirbħu ebda siġġu. Previżjoni oħra rat 262 siġġu għall-PPE, 194 għall-PSE, 85 għall-ALDE, 53 għall-UEN jew il-Konservazzjonisti Ewopej, 40 għall-GUE–NGL, 50 għall-Ħodor–AĦE, 23 għall-IND/DEM u 29 oħrajn.

## Riżultati
Ir-riżultati nazzjonali sat-8 ta' Ġunju 2009 huma dawn is-segwenti.

### MPE sħaħ
736 membru bi drittijiet sħaħ ta' votazzjoni:

## Referenzi

## Ħoloq esterni
;Siti tal-Parlament Ewropew
* Sit tal-Parlament Ewropew dwar l-Elezzjonijiet 2009
* Sit tal-Uffiċċju tal-Parlament Ewropew fil-Belt Valletta
* Lista tal-kandidati Maltin
* EuroparlTV, il-webTV tal-Parlament Ewropew - xandir dirett fis-7 ta' Ġunju

;Siti tal-Gvern ta' Malta
* Sit tal-Kummissjoni Elettorali ta' Malta
Parlament Ewropew

Il-**Parlament Ewropew** huwa istituzzjoni tal-Unjoni Ewropea li jiġi elett direttament miċ-ċittadini. Dawn l-elezzjonijiet isiru kull ħames snin permezz tal-vot universali.

Is-sede prinċipali hija Strasburgu iżda l-Parlament jiltaqa' wkoll fi Brussell. Huwa għandu wkoll xi uffiċini fil-Lussemburgu.

Il-Parlament Ewropew hu l-korp tal-UE fejn jitfasslu l-liġijiet. Hu elett direttament mill-votanti tal-UE kull 5 snin. 
L-elezzjonijiet Ewropej saru bejn it-23 u s-26 ta’ Mejju, 2019.

Il-Parlament għandu tliet rwoli prinċipali:

;Rwol leġiżlattiv
* Jgħaddi l-liġijiet tal-UE, flimkien mal-Kunsill tal-UE, abbażi ta' proposti mill-Kummissjoni Ewropea.
* Jiddeċiedi dwar ftehimiet internazzjonali
* Jiddeċiedi dwar it-tkabbir
* Jeżamina mill-ġdid il-programm ta' ħidma tal-Kummissjoni u jitlobha biex tipproponi leġiżlazzjoni

;Rwol superviżjorju
* Iwettaq skrutinju demokratiku tal-istituzzjonijiet kollha tal-UE
* Itella' l-President tal-Kummissjoni u japprova l-Kummissjoni bħala korp wieħed. Hemm il-possibbiltà ta’ votazzjoni ta’ mozzjoni ta’ ċensura, li tobbliga lill-Kummissjoni sabiex din tirriżenja
* Jagħti kwittanza, jiġifieri japprova l-mod li bih jintefqu l-baġits tal-UE
* Jeżamina l-petizzjonijiet taċ-ċittadini u jwaqqaf l-inkjesti
* Jiddiskuti l-politika monetarja mal-Bank Ċentrali Ewropew
* Ipoġġi mistoqsijiet lill-Kummissjoni u lill-Kunsill
* Iwettaq osservazzjonijiet tal-elezzjonijiet

;Rwol Baġitarju
* Jistabbilixxi l-baġit tal-UE, flimkien mal-Kunsill
* Japprova l-baġit fit-tul tal-UE, il-“Qafas Finanzjarju Pluriennali”

Kompożizzjoni: L-għadd ta' MPE għal kull pajjiż hu bejn wieħed u ieħor proporzjonali mal-popolazzjoni tiegħu, iżda dan isir permezz ta' proporzjonalità digressiva: ebda pajjiż ma jista’ jkollu inqas minn 6 jew iżjed minn 96 MPE u l-għadd totali ma jistax jaqbeż is-705 (704 flimkien mal-President). Il-MPE huma miġbura skont l-affiljazzjoni politika, u mhux skont in-nazzjonalità.
Il-President jirrappreżenta l-Parlament mal-istituzzjonijiet l-oħra tal-UE u mad-dinja ta' barra u jagħti l-approvazzjoni finali għall-baġit tal-UE.

Ix-xogħol tal-Parlament huwa maqsum f’żewġ stadji ewlenin:

* Il- Kumitati - biex jippreparaw il-leġiżlazzjoni.
Fil-Parlament hemm 20 kumitat u żewġ sottokumitati, kull wieħed jittratta ma' qasam ta' politika partikolari. Il-kumitati jeżaminaw proposti għal-leġiżlazzjoni, u l-MPE u l-gruppi politiċi jistgħu jressqu emendi jew jipproponu r-rifjut ta' proposta. Dawn il-kwistjonijiet huma wkoll diskussi fi ħdan il-gruppi politiċi.

* Is- Sessjonijiet plenarji - biex jgħaddu l-leġiżlazzjoni
Dan huwa meta jinġabru l-MPE kollha fil-Kamra biex jagħtu vot finali dwar il-leġiżlazzjoni proposta u l-emendi proposti. Normalment isiru fi Strasburgu għal erbat ijiem fix-xahar, iżda xi drabi jkun hemm sessjonijiet addizzjonali fi Brussell.

## Referenzi
Kampjonat tal-futbol Ingliż 1888-89

**L-istaġun 1888–89 tal-[[Football League]]** kien l-ewwel kampjonat tal-futbol Ingliż, li sar bejn it-8 ta' Settembru 1888 u l-5 ta' Jannar 1889.

It-tnax-il membru oriġinali ta' din l-għaqda qablu li jilgħabu tnejn u għoxrin partita kull wieħed, bl-iskema tal-punti tkun dik ta' żewġ punti għal rebħa u punt għal partita li tispiċċa bl-iskor indaqs. It-tim bl-iktar punti fi tmiem l-istaġun jiġi ddikjarat bħala Ċampjin tal-Ingilterra waqt li t-tim bl-inqas punti kien jiġi infurzat biex jerġa' jiġi elett fil-kampjonat tas-sena ta' wara.

Dan il-kampjonat ra t-trijonf finali ta' Preston North End li rebħu kważi l-partiti kollha tal-kampjonat (tmintax-il rebħa minn 22 partita, u erba' pari) mingħajr ma tilfu darba, fejn għelbu bi ħdax-il punt ta' distakk lit-tieni tim klassifikat, Aston Villa. L-aqwa skorer kien John Goodall, li waqt dan l-istaġun ma' Preston North End, sab ix-xibka għal 21 darba. Stoke City spiċċaw l-aħħar, madanakollu l-applikazzjoni tagħhom biex jerġgħu jidħlu ġiet ammessa.

## Timijiet

*Accrington
*Aston Villa
*Blackburn
*Bolton
*Burnley
*Derby County

*Everton
*Notts County
*Preston North End
*Stoke City
*West Bromwich Albion
*Wolverhampton Wanderers

## Klassifika

## Riżultati

## Tim rebbieħ

## Biblijografija
* Michael Joyce: *Football League Players' Records 1888 to 1939*. ISBN 1-899468-63-3
* Ian Rigby/Mike Payne: *Proud Preston*. ISBN 1-85936-071-8
Carlos Alonso González

**Carlos Alonso González**, magħruf bħala **Santillana** (twieled fit-23 ta' Awwissu 1952) huwa eks-plejer tal-futbol Spanjol li kien jilgħab bħala attakkant, ikkunsidrat fost l-aqwa plejers u attakkanti li pajjiżu qatt ipproduċa.

## Karriera mal-klabbs

Santillana beda l-karriera professjonali tiegħu ma' Racing de Santander, qabel ma fl-età ta' dsatax-il sena sab ruħu fost l-iskwadra ta' Real Madrid. Fl-Ewwel Diviżjoni tal-1971, l-istaġun debuttanti tiegħu, hu skorja 10 partiti minn 34 logħba hekk kif Real ġew inkuranti ċampjins.

Mat-tim Madrilen, Santillana rebaħ total ta' disa' kampjonati, flimkien ma' erba' tazzi domestiċi u żewġ edizzjonijiet konsekuttivi tat-Tazza UEFA (fejn skorja fiż-żewġ finali). Hu lagħab rekord ta' 778 partita ma' Real Madrid, rekord li hu megħlub biss minn Manuel Sanchis, fejn f'dawn it-total ta' partiti rnexxielu jiskorja 352 gowl. Minkejja li hu t-tmien l-aqwa skorer ta' kull żmien tal-ewwel diviżjoni Spanjola, b'186 gowl f'461 partita, hu qatt ma rebaħ l-unur Pichichi.

Wara biss tnax-il partita fl-istaġun 1987–88, fejn skorja erba' darbiet, Santillana irtira mill-futbol fl-età ta' 36 sena, fejn skorja fir-rebħa ta' 2–1 kontra Real Valladoid, b'Real Madrid isegwu r-rebħ tat-tielet titlu in fila fl-aħħar tliet staġuni tiegħu.

## Internazzjonali

Matul il-karriera internazzjonali tiegħu, Santillana kiseb 56 apparenza mat-tim nazzjonali Spanjol fejn skorja 15-il darba, bid-debutt tiegħu jseħħ nhar is-17 ta' April 1975, fil-konfront validu għall-kwalifikazzjoni għall-Kampjonati Ewropej 1976 kontra l-Jugożlavja (għall-kronaka, il-partita ntemmet 1–1 ġewwa Madrid).

Hu rrparenżenta lil pajjiżu f'diversi kompetizzjonijiet internazzjonali. Ħa sehem fit-Tazza tad-Dinja 1978 li saret fl-Arġentina u fit-Tazza tad-Dinja 1982 li saret ġewwa pajjiżu. Barra minn hekk kien fl-iskwadra ta' tliet edizzjonijiet tal-Kampjonati Ewropej: fl-1976, fejn waslu sal-finali, fl-1980, fejn naqsu li jgħaddu għat-tieni rawnd, u fl-1984, fejn Spanja tilfu l-finali kontra l-ospiti Franza, b'Santillana jasal qrib li jiskorja l-gowl tal-ftuħ permezz ta' daqqa ta' ras li ġiet salvata minn fuq il-linja minn Luis Fernández.

Il-mument l-aktar emozzjonanti fil-karriera internazzjonali tiegħu wasal fil-21 ta' Diċembru 1983, matul partita mill-fażi ta' kwalifikazzjoni għall-Kampjonati Ewropej fejn f'Sevilla l-Ispanjoli kienu qed jilgħabu kontra t-tim nazzjonali ta' Malta. Bit-tim Spanjol jsegwi ħolma li jiskorjaw ħdax-il gowl biex jassiguraw il-kwalifikazzjoni, Santillana skorja tripletta fl-ewwel taqsima u żied gowl ieħor fit-tieni, hekk kif Spanja ikkwalifikat għall-ispejjeż tal-Olanda.

## Unuri
### Klabb

;Real Madrid
*La Liga: 1971–72, 1974–75, 1975–76, 1977–78, 1978–79, 1979–80, 1985–86, 1986–87, 1987–88
*Tazza UEFA: 1984–85, 1985–86
*Copa del Rey: 1973–74, 1974–75, 1979–80, 1981–82
*Copa de la Liga: 1984–85

## Referenzi

## Ħoloq esterni
* 
* 
* Statistika ta' Santillana
Logħob tal-Pajjiżi ż-Żgħar tal-Ewropa 2009

Il-**Logħob tal-Pajjiżi ż-Żgħar tal-Ewropa 2009** kienu t-13-il edizzjoni tal-Logħob tal-Pajjiżi ż-Żgħar tal-Ewropa li saru matul Ġunju 2009 fost il-pajjiżi parteċipanti fil-Logħob tal-Pajjiżi ż-Żgħar. Iċ-ċerimonja tal-ftuħ saret fl-1 ta' Ġunju ġewwa Nikosija, f'Ċipru, u dik tal-għeluq saret fis-6 ta' Ġunju. Ċipru ospita din il-manifestazzjoni għat-tieni darba fl-istorja, u din l-edizzjoni tagħlaq għoxrin sena ta' storja ta' dawn il-logħob, bl-ewwel edizzjoni ta' dawn l-istess logħob tmur lura għall-1989. Il-kumitat organizzattiv għandu stima li l-ispiża għal dawn l-avvenimenti hu ta' 1.5 miljun ewro.

## Parteċipanti

* 
* 
* 
* 
* 
* 
* 
* 

## Progamm

## Immaġini tal-logħob

### Logo

Il-logo uffiċjali tal-Logħob tal-Pajjiżi ż-Żgħar 2009 jirrapreżenta l-vapur ta' Kyrenia stilizzat. Il-fdalijiet ta' dan il-ġifen huma forsi l-aktar antiki u l-aktar sejbiet arkeoloġiċi konservati ta' vapur kummerċjali. L-arkeoloġiċi skoprew dawn il-fdalijiet taħt il-baħar ta' Kyrenia fl-1965 u illum jinsabu konservati ġewwa l-Kastell ta' Kyrenia.

Dawn il-vapuri, permezz tat-trasportazzjoni ta' prodotti fil-Mediterran, mhux biss għenu għall-iżvilupp kummerċjali fi ħdan il-Mare Nostrum imma għenu wkoll għall-iskambji kulturali u ta' ideat bejn id-diversi popli li kienu jgħixu qrib il-kosta.

Dan is-simbolu ġie magħżul bħala rappreżentazzjoni tal-istorja, tal-kultura u tas-sens patrijottiku ta' Ċipru u hu wkoll rappreżentat fuq il-muniti tal-10, l-20, u l-50 ċenteżmu tal-ewro ta' Ċipru.

### Maskot

Il-maskot uffiċjali ta' dawn il-logħob huwa Tefkros, ħamiemu, li ġie imħabbar fuq is-sit uffiċjali tal-logħob nhar l-14 ta' Mejju, 2008.

## Impjanti

Il-maġġoranza tal-avvenimenti sportivi saru f'impjanti ġewwa jew madwar il-belt kapitali Nikosija. Il-belt fin-naħa t'isfel ta' Limassol ospitat l-logħob tal-ġinnastika u sport akwatiku waqt li l-avvenimenti tal-mountain bike ġew miżmuma fil-Park Nazzjonali ta' Machairas, b'medja ta' altitudni ta' 700m.

## Tabella tal-midalji

## Referenzi

## Ħoloq esterni

*Sit uffiċjali
Baskitbol fil-Logħob tal-Pajjiżi ż-Żgħar tal-Ewropa 2009

Il-**[[Baskitbol]] fil-Logħob tal-Pajjiżi ż-Żgħar tal-Ewropa 2009** sar bejn it-2 u s-6 ta' Ġunju ġewwa l-Eleftheria Indoor Hall ta' Nikosija.

Għall-kompetizzjoni maskili ġie organizzat turnew uniku ta' sitt timijiet, fejn minn dawn jiġi determinat it-tim rebbieħ. Għal-logħob femminili, minflok, kien jivolvi f'turnew ta' erba' timijiet.

## Kalendarju

Il-logħbiet segwew dan il-kalendarju segwenti:

## Turnew maskili

### Riżultati

2 ta' Ġunju, 2009

3 ta' Ġunju, 2009

4 ta' Ġunju, 2009

5 ta' Ġunju, 2009

6 ta' Ġunju, 2009

### Klassifika

## Turnew femminili

### Riżultati

2 ta' Ġunju, 2009

3 ta' Ġunju, 2009

4 ta' Ġunju, 2009

5 ta' Ġunju, 2009

### Klassifika

## Midalji

## Referenzi

## Ħoloq esterni
*Skeda u riżultati tal-baskitbol
Kwalifikazzjoni għat-Tazza tad-Dinja tal-Futbol 2010 (UEFA) - Grupp 5

**Grupp 5 taż-Żona Ewropea tal-kwalifikazzjoni għat-Tazza tad-Dinja 2010** kien grupp ta' kwalifikazzjoni tal-UEFA għat-Tazza tad-Dinja 2010. Il-grupp kien jikkonsisti miċ-ċampjins Ewropej Spanja, it-Turkija, il-Belġju, il-Bożnija u Ħerżegovina, l-Armenja u l-Estonja.

Il-grupp ġie mirbuħ minn Spanja, li b'hekk ikkwalifikat direttament għat-Tazza tad-Dinja. Il-Bożnija u Ħerżegovina, minħabba li spiċċat it-tieni, ħadet sehem fil-partiti ta' spareġġ.

## Klassifika

## Riżultati






----





----





----





----





----





----





----





----





----






## L-aqwa skorers

F'dan il-grupp ġew skorjati 94 gowl fi 30 logħba, b'medja ta' 3.13 gowls kull logħba.

## Attendenzi
Björk

**Björk Guðmundsdóttir** (Rejkjavik, 21 ta' Novembru 1965) hija kantawtriċi, kompożitriċi, attriċi u produttriċi tal-mużika avangwardista Iżlandiża, li xogħlha jinkludi seba' albums solo u żewġ kolonni sonori ta' films.

Magħrufa l-aktar għal-leħen espressiv, l-iskala vasta ta' soprano, u l-istil mużikali varjat u eklettiku tagħha li jħaddan influwenzi minn bosta ġeneri, inkluż il-pop, ir-rock alternattiv, il-jazz, l-elettronika, il-klassiku, il-folk u t-trip hop, kif ukoll il-kostumi eċċentriċi tagħha u l-vidjos mużikali. Id-diski tagħha "It's Oh So Quiet", "Army of Me" u "Hyperballad" kollha laħqu l-ewwel għaxra fiċ-ċart tar-Renju Unit.

## Ħoloq esterni

* Sit uffiċjali
Kwalifikazzjoni għat-Tazza tad-Dinja tal-Futbol 2010 (UEFA) - Grupp 8

**Grupp 8 taż-Żona Ewropea tal-kwalifikazzjoni għat-Tazza tad-Dinja 2010** kien grupp ta' kwalifikazzjoni tal-UEFA għat-Tazza tad-Dinja 2010. Il-grupp kien jikkonsisti mir-rebbieħa tat-Tazza tad-Dinja 2006 l-Italja, il-Bulgarija, ir-Repubblika tal-Irlanda, Ċipru, il-Ġeorġja u l-Montenegro.

Il-grupp ġie mirbuħ mill-Italja, li b'hekk ikkwalifika awtomatikament għat-Tazza tad-Dinja. Ir-Repubblika tal-Irlanda, li spiċċat it-tieni fil-grupp, ħadet sehem fil-partiti ta' spareġġ.

## Klassifika

## Riżultati






----



----



----





----

----





----





----



----





----



----





----






### Noti

## L-aqwa skorers

F'dan il-grupp ġew skorjati 77 gowl fi 30 logħba, b'medja ta' 2.56 gowls kull logħba.

## Attendenzi
Entrena

**Entrena** hija muniċipalità f'La Rioja, fi Spanja. F'Diċembru tal-2008, il-popolazzjoni kienet tgħodd 1,448 ruħ.
Kwalifikazzjoni għat-Tazza tad-Dinja tal-Futbol 2010 (UEFA) - Grupp 9

**Grupp 9 taż-Żona Ewropea tal-kwalifikazzjoni għat-Tazza tad-Dinja 2010** kien grupp ta' kwalifikazzjoni tal-UEFA għat-Tazza tad-Dinja 2010. Il-grupp jikkonsisti mill-Olanda, l-Iskozja, in-Norveġja, l-Iżlanda u l-Maċedonja. Dan il-grupp kellu tim inqas mit-tmien gruppi l-oħra.

Il-grupp ġie mirbuħ mill-Olanda, li b'hekk ikkwalifikat direttament għat-Tazza tad-Dinja. In-Norveġja, li spiċċat it-tieni, ma daħlitx għall-partiti ta' spareġġ minħabba rekord eħżen mit-timijiet l-oħra li spiċċaw it-tieni fil-grupp rispettiv tagħhom.

## Klassifika

## Riżultati




----



----



----



----

----



----



----



----

----



----




## L-aqwa skorers

F'dan il-grupp ġew skorjati 44 gowl f'20 logħba, b'medja ta' 2.2 gowl kull logħba.

## Attendenzi
Ritchie De Laet

**Richard "Ritchie" De Laet** (twieled fit-28 ta' Novembru 1988) huwa plejer tal-futbol Belġjan li attwalment jilgħab mat-tim ta' Royal Antwerp.

## Karriera

### Stoke City

De Laet ingħaqad ma' Stoke City għal somma inizzjali ta' £100,000, nhar is-17 ta' Awwissu 2007, mill-klabb Belġjan ta' Royal Antwerp, fejn iffirma kuntratt ta' tliet snin. 

F'Ottubru tal-2008, ingħaqad għal xahar taħt self mat-tim ta' Wrexham, fejn iddebutta fir-rebħa ta' 2–0 fuq Lewes fil-Conference National. Matul iż-żmien tiegħu mal-klabb għamel total ta' tliet dehriet, imma l-perjodu ta' self kellu jintemm qabel minħabba li kellu jagħmel operazzjoni fl-ernja.

### Manchester United

Nhar it-8 ta' Jannar 2009, De Laet iffirma kuntratt għal tliet snin ma' Manchester United. Is-somma ta' ingaġġ imħallsa minn Manchester United tiddependi mill-prestazzjonijiet ta' De Laet mal-klabb. Wara li ngħaqad ma' United, De Laet beda jilgħab mat-tim tar-riservi. F'Marzu tal-2009, De Laet ġie mniżżel fost il-ħames plejers 'il fuq minn 18-il sena, li ntgħażlu f'isem it-tim ta' taħt it-tmintax-il sena ta' Manchester United biex jipparteċipaw fit-Torneo Calcio Memorial Claudio Sassi-Sassuolo. Hu lagħab tlieta mill-ħames partiti, u skorja *penalty* fir-rebħa ta' 5–3 bl-għoti tal-penalties fuq Modena biex poġġa lir-*Red Devils* fil-finali, mirbuħa 1–0 fuq Ajax.

De Laet ingħata l-ewwel sejħa mal-ewwel tim meta iddebutta fl-24 ta' Mejju 2009, fejn lagħab bħala difensur xellugi fl-aħħar ġurnata tal-kampjonat tal-istaġun 2008–09 kontra Hull City.

Bl-opportunitajiet mal-klabb minn Manchester ikunu ftit, nhar is-17 ta' Ġunju 2011, De Laet issieħeb mat-tim promoss ta' Norwich City b'self għal sena. Magħom iddebutta fid-dro ta' 1–1 kontra Wigan Athletic. Nhar il-21 ta' Awwissu skorja l-ewwel gowl tiegħu għal Norwich kontra l-eks-klabb tiegħu, Stoke City, fi dro ta' 1–1. Fit-18 ta' Jannar 2012, De Laet irritorna lura lejn United wara li l-perjodu ta' self tiegħu ġie mħassar.

### Leicester City

Fl-14 ta' Mejju 2012, De Laet iffirma kuntratt ta' tliet snin ma' Leicester City. Hu skorja l-ewwel gowl tiegħu fl-1 ta' Jannar 2013, fir-rebħa kbira ta' 6–1 fuq Huddersfield Town.

## Internazzjonali

Ftit ġranet wara d-debutt bil-flokk ta' Manchester United, De Laet ġie msejjaħ fl-iskwadra Belġjana għat-Tazza Kirin għall-partiti kontra ċ-Ċili u l-Ġappun. Id-debutt tiegħu wasal fid-29 ta' Mejju 2009 kontra ċ-Ċili.

## Referenzi

## Ħoloq esterni
*
Tazza tal-Konfederazzjonijiet 2009

It-**Tazza tal-Konfederazzjonijiet 2009** kienet it-tmien edizzjoni tat-Tazza tal-Konfederazzjonijiet, u saret fl-Afrika t'Isfel bejn l-14 u t-28 ta' Ġunju 2009, bħala preludju għat-Tazza tad-Dinja 2010. It-tlugħ tal-poloz saru fit-22 ta' Novembru 2008 fiċ-Ċentru ta' Konvenzjoni ta' Sandton ġewwa Johannesburg. Iċ-ċampjins difensuri tat-titlu huma l-Brażil, li rebħu dan it-turnew fl-2005. Huma rnexxielhom iżommu dan it-titlu meta fil-finali għamlu rimonta fuq l-Istati Uniti meta rebħu 3–2.

## Timijiet parteċipanti

## Stadji

Erbat ibliet se jservu bħala stadji għat-Tazza tal-Konfederazzjonijiet 2009.


1 L-isem oriġinali hu Ellis Park Stadium.


Il-FIFA kienet għażlet ukoll il-grawnd Nelson Mandela Bay ta' Port Elizabeth fost l-istadji, però minħabba li x-xogħlijiet għar-ristruturazzjoni tal-istadju damu ma jitlestew sat-30 ta' Marzu 2009, dan l-istadju tneħħa mil-lista. Madanakollu, għat-Tazza tad-Dinja 2010 se jkunu fost l-istadji magħżula.

## Uffiċċjali tal-partiti

Ir-referis għall-partiti ġew imħabbra nhar il-5 ta' Mejju. Żewġ timijiet ta' referis, immexxiha rispettivament minn Carlos Batres u Carlos Amarilla, irtiraw minħabba problemi fiżiċi. Mill-istess konfederazzjoni instabu s-sostituti tagħhom, li kienu Benito Archundia u Pablo Pozo.

; Afrika
*  Coffi Codjia
** Assistenti:  Komi Konyoh,  Alexis Fassinou
*  Eddy Maillet
** Assistenti:  Evarist Menkouande,  Bechir Hassani 

; Asja
*  Matthew Breeze
** Assistenti:  Matthew Cream,  Ben Wilson

; Ewropa
*  Howard Webb
** Assistenti:  Peter Kirkup,  Michael Mullarkey
*  Martin Hansson
** Assistenti:  Fredrik Nilsson,  Henrik Andrén

*  Massimo Busacca
** Assistenti:  Matthias Arnet,  Francisco Buragina

; Amerika ta' Fuq, Amerika Ċentrali u l-Karibew
*  Benito Archundia
** Assistenti:  Marvin Torrentera,  Héctor Vergara

; Oċeanja
*  Michael Hester
** Assistenti:  Jan Hendrik-Hintz,  Mark Rule

; Amerika t'Isfel
*  Pablo Pozo
** Assistenti:  Patricio Basualto,  Francisco Mondria
*  Jorge Larrionda
** Assistenti:  Pablo Fandiño,  Mauricio Espinosa

## Fażi tal-gruppi

### Grupp A

----

----

----

----

----

### Grupp B

----

----

----

----

----

## Fażi eliminatorja

### Semifinali

----

### It-Tielet post

### Finali

## Rebbieħ

## Awards

## Skorers

;5 gowls
*  Luís Fabiano
;3 gowls
*  Fernando Torres
*  David Villa
*  Clint Dempsey
;2 gowls
*  Kaká
*  Mohamed Zidan
*  Giuseppe Rossi
*  Katlego Mphela
*  Bernard Parker
*  Daniel Güiza
*  Landon Donovan

;gowl
*  Daniel Alves
*  Felipe Melo
*  Juan
*  Lúcio
*  Maicon
*  Robinho
*  Homos
*  Mohamed Shawky
*  Daniele De Rossi
*  Xabi Alonso
*  Cesc Fàbregas
*  Fernando Llorente
*  Jozy Altidore
*  Michael Bradley
*  Charlie Davies
;Awtogowl
*  Andrea Dossena (għall-Brażil)

## Ara wkoll
* Tazza tad-Dinja tal-Futbol 2010

## Referenzi

## Ħoloq esterni
* It-Tazza tal-Konfederazzjonijiet fuq FIFA.com
Mohamed Soliman

**Mohamed Soliman Homos** (bl-Għarbi: محمد حمص‎; 1 ta' Jannar 1979) huwa eks-plejer tal-futbol Eġizzjan, li qatta' l-biċċa l-kbira tal-karriera tiegħu ma'Ismaily. Hu rebaħ, flimkien mat-tim nazzjonali Eġizzjan, l-edizzjoni tal-2008 tat-Tazza tan-Nazzjonijiet Afrikana, minkejja li qatt ma niżel fil-grawnd matul il-kompetizzjoni. Fit-Tazza tal-Konfederazzjonijiet 2009, hu skorja permezz ta' daqqa ta' ras il-gowl tar-rebħa kontra l-Italja, fir-rebħa Eġizzjana bl-iskor ta' 1–0, fejn wara l-partita ngħata l-unur tal-Plejer tal-Partita wara l-prestazzjonijiet tajbin tiegħu qalb in-nofs il-grawnd tal-Eġittu.

## Referenzi

## Ħoloq esterni
*
Søren Kierkegaard

**Søren Aabye Kierkegaard** (Kopenħagen, 5 ta' Mejju 1813 – Kopenħagen, 11 ta' Novembru 1855) kien wieħed mill-iktar filosfi importanti tas-Seklu 19 u kellu influwenza imponenti, artikulata u kontroversjali fuq il-ħsieb filosofiku tas-Seklu 20 u tas-Seklu 21.
Timijiet parteċipanti fit-Tazza tad-Dinja tal-Futbol 2006

Dan l-artiklu jelenka t-**timijiet nazzjonali tal-[[futbol]]** ikkonfermati għat-Tazza tad-Dinja tal-2006, ospitata fil-Ġermanja bejn id-9 ta' Ġunju u d-9 ta' Lulju. Qabel ma sejjħu l-iskwadra definittiva, kienu diversi t-timijiet li semmew skwadra proviżorja ta' bejn 23 u 33 plejer, imma kull pajjiż parteċipant kellu jibgħat il-lista finali tal-plejers sal-15 ta' Mejju 2006. Sostituti għal plejers li jweġġgħu kien permess sa 24 siegħa qbael l-ewwel partita tat-tim fit-Tazza tad-Dinja. Plejers immarkatati b'(k) ingħataw il-faxxa ta' kaptan għat-tim nazzjonali tagħhom. In-numru ta' preżenzi jgħoddu sa qabel il-bidu tat-Tazza tad-Dinja, inklużi l-partiti ta' ħbiberija li ntlagħbu qabel il-bidu tat-turnew. L-informazzjoni fuq il-klabbs hi dik wżata mill-FIFA. Plejers li din l-informazzjoni tagħhom tbiddlet matul il-kors jew qabel it-turnew huma indikati permezz ta' noti.

## Grupp A
### Ekwador
Kowċ: Luis Fernando Suárez

### Ġermanja
Kowċ: Jürgen Klinsmann

### Kosta Rika
Kowċ: Alexandre Guimarães

### Polonja
Kowċ: Paweł Janas

## Grupp B

### Ingilterra
Kowċ: Sven-Göran Eriksson

### Paragwaj
Kowċ: Aníbal Ruiz

### Trinidad u Tobago
Kowċ: Leo Beenhakker

### Żvezja
Kowċ: Lars Lagerbäck

## Grupp Ċ

### Arġentina
Kowċ: José Pekerman

### Kosta tal-Avorju
Kowċ: Henri Michel

### Olanda
Kowċ: Marco van Basten

### Serbja u Montenegro
Kowċ: Ilija Petković

## Grupp D
### Angola
Kowċ: Luís Oliveira Gonçalves

### Iran
Kowċ: Branko Ivanković

### Messiku
Kowċ: Ricardo Lavolpe

### Portugall
Kowċ: Luiz Felipe Scolari

## Grupp E
### Repubblika Ċeka
Kowċ: Karel Brückner

### Gana
Kowċ: Ratomir Dujković

### Italja
Kowċ: Marcello Lippi

### USA

Kowċ: Bruce Arena

## Grupp F
### Awstralja
Kowċ: Guus Hiddink

### BRA
Kowċ: Carlos Alberto Parreira

### Ġappun
Kowċ: Zico

### Kroazja
Kowċ: Zlatko Kranjčar

## Grupp Ġ
### Franza
Kowċ: Raymond Domenech

### Korea t'Isfel
Kowċ: Dick Advocaat

### Togo
Kowċ: Otto Pfister

### Żvizzera
Kowċ: Köbi Kuhn

## Grupp H
### Arabja Sawdija
Kowċ: Marcos Paquetá

### Spanja
Kowċ: Luis Aragonés

### Tuneżija
Kowċ: Roger Lemerre

### Ukrajna
Kowċ: Oleg Blokhin

## Rappreżentati tal-plejers skont il-kampjonat

## Rappreżentati tal-plejers skont il-klabb
:*Sal-14 ta' Ġunju 2006.*

## Noti